CELEX: 62020TN0666
Language: da
Date: 2020-11-06 00:00:00
Title: Sag T-666/20: Sag anlagt den 6. november 2020 — Thunus m.fl. mod EIB

25.1.2021   
            
            
               DA
            
            
               Den Europæiske Unions Tidende
            
            
               C 28/54
            
         
      Sag anlagt den 6. november 2020 — Thunus m.fl. mod EIB
      (Sag T-666/20)
      (2021/C 28/84)
      Processprog: fransk
      
         Parter
      
      
         Sagsøgere: Vincent Thunus (Contern, Luxembourg) og fem andre sagsøgere (ved advokat L. Levi)
      
         Sagsøgt: Den Europæiske Investeringsbank (EIB)
      
         Sagsøgernes påstande
      
      
                  —
               
               
                  Sagen fremmes til realitetsbehandling, og der gives sagsøgerne medhold, herunder i ulovlighedsindsigelsen.
               
            
                  —
               
               
                  Som følge heraf annulleres den afgørelse, der er indeholdt i sagsøgernes lønsedler for marts 2020, hvori den fastsatte årlige tilpasning af grundlønnen begrænses til 0,7 % for 2020 fra den 1. januar 2020, og følgelig annulleres de tilsvarende afgørelser, der er indeholdt i de efterfølgende lønsedler.
               
            
                  —
               
               
                  Følgelig tilpligtes sagsøgte i erstatning for det lidte økonomiske tab at betale (i) den resterende del af lønnen svarende til anvendelsen af den årlige tilpasning for 2020, dvs. en stigning på 1 % for perioden fra den 1. januar 2020 til den 31. december 2020, (ii) den resterende del af lønnen svarende til konsekvenserne af anvendelsen af den årlige tilpasning på 0,7 % for 2020 på den løn, som udbetales fra januar 2020, og (iii) morarenter af den skyldige restløn, indtil fuldstændig betaling af de skyldige beløb, idet den morarentesats, der finder anvendelse, skal beregnes på grundlag af den af Den Europæiske Centralbank fastsatte rentesats for primære refinansieringsoperationer i den relevante periode, forhøjet med tre procentpoint.
               
            
                  —
               
               
                  Sagsøgte opfordres som led i foranstaltninger med henblik på sagens tilrettelæggelse til at fremlægge følgende dokumenter, såfremt banken ikke frivilligt fremlægger dem:
                  
                              —
                           
                           
                              aflønningsunderudvalgets rapport til bestyrelsen af december 2019
                           
                        
                              —
                           
                           
                              personaledirektoratets meddelelse af 19. november 2019 til direktionen med en ændret udgave af den årlige aflønningsrapport (CS-PERS/HRPLC/RRP/2019-030/BAHVBA) og den udgave af den årlige aflønningsrapport, som blev meddelt bestyrelsen
                           
                        
                              —
                           
                           
                              generalsekretærens meddelelse af 28. november 2019 til direktionen med EIB’s operationelle plan for 2020 (SG/IS/PBA/2019-1506) og den udgave af EIB’s operationelle plan for 2020 fra december 2019, som blev forelagt bestyrelsen
                           
                        
                              —
                           
                           
                              bestyrelsens afgørelse af 12. december 2019 (bilag 2 og 2 (ii) til PV/20/01)
                           
                        
                              —
                           
                           
                              personaledirektoratets meddelelse af 31. januar 2020 (CS-PERS/HRPLC/RRP/2020-002/SGBA)
                           
                        
                              —
                           
                           
                              direktionens afgørelse af 6. februar 2020 (MC-040-ADM-20200206)
                           
                        
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat henholdsvis to og fire anbringender vedrørende for det første bestyrelsens afgørelse af 18. juli 2017 og for det andet bestyrelsens afgørelse af 12. december 2019 og direktionens afgørelse af 6. februar 2020.
      Bestyrelsens afgørelse af 18. juli 2017:
      
                  1.
               
               
                  Første anbringende vedrører tilsidesættelse af retssikkerhedsprincippet.
               
            
                  2.
               
               
                  Andet anbringende vedrører tilsidesættelse af artikel 20 i og bilag I til ansættelsesvilkårene (herefter »personalevedtægt I«) og tilsidesættelse af berettigede forventninger og erhvervede rettigheder.
               
            Bestyrelsens afgørelse af 12. december 2019 og direktionens afgørelse af 6. februar 2020:
      
                  1.
               
               
                  Første anbringende vedrører tilsidesættelse af retten til en årlig løntilpasning (General Salary Adjustment, GSA), der som minimum dækker inflationsomkostningen i Luxembourg, og tilsidesættelse af artikel 20 i og bilag I til personalevedtægt I.
               
            
                  2.
               
               
                  Andet anbringende vedrører tilsidesættelse af de processuelle garantier i artikel 41 i Den Europæiske Unions charter om grundlæggende rettigheder.
               
            
                  3.
               
               
                  Tredje anbringende vedrører tilsidesættelse af personalerepræsentationens hørings- og forhandlingsret.
               
            
                  4.
               
               
                  Fjerde anbringende vedrører tilsidesættelse af proportionalitetsprincippet.
               
            Med hensyn til erstatningspåstanden kræver sagsøgerne betaling af den skyldige lønforskel, dvs. 1 % fra den 1. januar 2020 (herunder virkningen af denne forhøjelse på de økonomiske fordele) med tillæg af morarenter.